રિયાદ: સાઉદી અરેબિયાના શક્તિશાળી ક્રાઉન પ્રિન્સ મોહમ્મદ બિન સલમાને દુનિયામાંથી આતંકવાદના સફાયા સુધી આતંકીઓ વિરુદ્ધ જંગ લડવાનું આહ્વાન કર્યું છે. રિયાદમાં ઈસ્લામિક આતંકવાદ વિરોધી ગઠબંધનમાં શામેલ 40 મુસ્લિમ દેશોના અધિકારીઓની બેઠક દરમિયાન ક્રાઉન પ્રિન્સે આ વાત કહી. સાઉદી અરેબિયાના ડિફેન્સ મિનિસ્ટરની પણ જવાબદારી સંભાળી રહેલા મોહમ્મદ બિન સલમાને કહ્યું કે, ‘વિતેલા થોડા વર્ષોમાં આતંકવાદ આપણા તમામ દેશોની અંદર પગપેસારો કરી ચૂક્યો છે. આનું કારણ પરસ્પર સમન્વયની ઉણપ છે.’